Edificio onde se localiza a sede do xornal
***Dagbladet*** é un xornal de Noruega fundado en 1869 en Oslo que se publica na variedade bokmål do noruegués. O seu editor en xefe é John Arne Markussen. Edítase en formato tabloide desde 1983. *Dagbladet* é tradicionalmente o terceiro xornal noruegués por circulación tras a edición matutina do *Aftenposten* e o *Verdens Gang*, competindo directamente con este último. Foi o primeiro xornal nacional noruegués en establecer unha edición online, dagbladet.no o 8 de marzo de 1995 que en 2012 tiña 771.000 visitas únicas en ordenadores e 237.000 en dispositivos móbiles .

O 20 de xuño de 2013 anunciouse que Aller Media mercara o 100% da propiedade do *Dagbladet* ao Berner Gruppen.

Historia
--------

Edición do *Dagbladet* do 2 de xaneiro de 1905.
O xornal fundouno Anthon Bang, con Hagbard Emanuel Berner como o seu primeiro editor en xefe, e o primeiro número saíu o 2 de xaneiro de 1869, de inspiración liberal democrática, foi o órgano do partido Venstre desde 1884, a partir do comezo da década de 1970 vai adquirindo unha meirande independencia do partido ata que en 1977 rompeu o vencello orgánico co partido .

Durante os anos previos á segunda guerra mundial a liña política do xornal fora claramente antinazi pero tras a ocupación do país polos alemáns a súa liña editorial tivo que mudar ao servizo das novas autoridades e como o resto dos medios de comunicación estaban sometidos a vixilancia, censura, directrices e multas e como moitos outros xornais adoptaron a actitude de escribir entre liñas para saltar as prohibicións. O editor en xefe da época, Einar Skavian, intentou resistirse aos mandatos das novas autoridades pero foi arrestado e despois enviado a un campo de concentración, o de Grini, sorte que tamén correron outros empregados do xornal. A intención de refundir as cabeceiras do *Dagbladet*, *Morgenbladet* e *Norges Handels og Sjøfartstidende* nunha soa suscitou unha forte reacción e finalmente abandonouse o proxecto pero supuxo tamén o peche do xornal en abril de 1943 pero mantivo a planta e equipo de impresión e tras a ocupación puido saír de novo á rúa o 14 de maio de 1945.

O 26 de agosto de 1990 foi o primeiro xornal noruegués en publicar unha edición os domingos

Suplementos
-----------

*Fredag* foi un suplemento que editou entre 1990 e 2012 dedicado á xente nova, entre 15 e 35 anos con reportaxes dedicadas á música, ao cine, á vida nocturna ou ao sexo. En 1999 lanzou os sábados a súa propia revista, o *Magasinet*, exemplo que copiaron moitos outros xornais do país

Editores
--------

* John Arne Markussen 3 de novembro 2011 –
* Lars Helle 14 de maio de 2010–3 de novembro de 2011
* Lars Helle (interino) 21 de xaneiro 2010–14 de maio de 2010
* Anne Aasheim 14 de agosto de 2006–21 de xaneiro de 2010
* Lars Helle (interino) 8 de marzo–14 de agosto de 2006
* Thor Gjermund Eriksen 2003–14 de agosto de 2006
* John Olav Egeland 2000–2003
* Harald Stanghelle 1995–2000
* Bjørn Simensen 1990–1995
* Jahn Otto Johansen 1977–1984 (con Arve Solstad)
* Arve Solstad 1973–1990
* Roald Storsletten 1959–1980
* Helge Seip 1954–1965
* Gunnar Larsen 1954–1958
* Einar Skavlan 1945–1954
* Birger H. Andersen 1940–1943
* Einar Skavlan 1930–1940
* Olav Røgeberg 1928–1929
* Bernt A. Nissen 1928–1930
* Einar Skavlan 1915–1928
* Hans C. Volckmar 1907–1915
* Olaf Thommesen 1902–1907
* Anton Th. Omholt 1899–1902
* Harald Kristoffersen 1898–1899
* Lars Holst 1883–1898
* Frederik Bætzmann 1883
* Nicolai A. Grevstad 1880–1883
* Hagbard E. Berner 1869–1879
* Anthon Bang 1869
* Hagbard Emanuel Berner 1869

Circulación
-----------

Circulación segundo o Mediebedriftenes Landsforening:

|  |  |  |  |  |
| --- | --- | --- | --- | --- |
| * 1980: 132 295
* 1981: 140 429
* 1982: 138 674
* 1983: 155 337
* 1984: 169 317
* 1985: 175 685
* 1986: 187 942
* 1987: 198 937
* 1988: 206 092
* 1989: 214 637
* 1990: 219 757
* 1991: 214 925
* 1992: 224 490
* 1993: 227 796
* 1994: 228 834
* 1995: 209 421
* 1996: 205 740
 | * 1997: 204 850
* 1998: 206 357
* 1999: 206 969
* 2000: 192 555
* 2001: 193 637
* 2002: 191 164
* 2003: 186 136
* 2004: 183 092
* 2005: 162 069
* 2006: 146 512
* 2007: 135 611
* 2008: 123 383
* 2009: 105 255
* 2010: 98 130
* 2011: 98 989
* 2012: 88 539
* 2013: 80 028
 | 

|  |
| --- |
|  |
| Gráfica da circulación do *Dagbladet* |

 |

Notas
-----

1. ↑  "TNS-Gallup, informe do ano 2012" (PDF). Arquivado dende o orixinal (PDF) o 23 de marzo de 2014. Consultado o 23 de marzo de 2014.
2. ↑  "Dagbladet no NorgesLexi. Universidade de Bergen". Arquivado dende o orixinal o 23 de marzo de 2014. Consultado o 23 de marzo de 2014.
3. ↑  Giertsen, Børre R. ed. (1946). *Norsk fangeleksikon. Grinifangene*. Oslo: Cappelen. p. 91.
4. ↑  "Aviskatalogen, tall fra nettsidene til Mediebedriftenes Landsforening". Arquivado dende o orixinal o 25 de febreiro de 2012. Consultado o 23 de marzo de 2014.
5. ↑  «Kraftig fall for løssalgsavisene», Aftenposten 19 de febreiro de 2013
6. ↑  «Papiravisene fortsetter nedgangen», nrk.no, 25 de febreiro de 2014

Véxase tamén
------------

### Ligazóns externas

* Web oficial *(en noruegués)*

|  |  |
| --- | --- |
| Control de autoridades | 
* Wd: Q1157193
* WorldCat
* VIAF: 31149366342485602576

 |